open-index/open-wikipedia-markdown huggingface dataset:
Korea partizana infanterio de Unuiĝintaj Nacioj

La **Korea partizana infanterio de Unuiĝintaj Nacioj** (, , **UNPIK**) estis partizana, diversa kaj spiona formacio en Koreia milito, kiu estis en flanko de Sud-Koreio kaj armitaj fortoj de Unuiĝintaj Nacioj. Membroj de tiu formacio plejofte estis antikomunistoj el Nord-Koreio. Ĝi estis parto de usona 8-a armeo. Tiu formacio donis gravajn perdojn al Korea Popola Armeo. Korea partizana infanterio estis dissolvita post la traktato de interpaco.

## Operacioj
La insulo Wollaedo en la Flava Maro estis uzata kiel bazo de Korea partizana infanterio dum la milito. Tiu pozicio estas regulare atakita de artilerio de Nord-Koreio en kontinenta parto de Kabo Changsan.  En 1952 jaro, grupo de partizanoj, kiu batalis kune kun UNPIK, sukcese surbordiĝis en la kabo. Ili sukcese restaŭris kontrolon, neniigis artileran bazon kaj eskapis kun malgrandaj perdoj.

## Eksteraj ligiloj
*The White Tigers 
*8240th Army Unit Association page on the United Nations Partisan Forces Korea (UNPFK) 
*Organigramme
*List of medals and patches
*My Secret War in North Korea
Gastindustrio

[eta|300px|upright= 1.2|Hotela trinkejo en [Svisio.]]
[eta|250px|dekstra|[strando|Surstranda trinkejo.]]
**Gastindustrio** aŭ **gastiga sektoro** estas ĝeneralaj terminoj por la ekonomia agado konsistanta en la propono de servoj ligitaj al sporadaj gastigado kaj nutrado, tre ofte ligitaj al turismo, sed ne nur.

La komercaj instalaĵoj dediĉitaj al tiaj aktivecoj (ĉu al ambaŭ kune ĉu nur al unu el tiuj aparte) ricevas tre diversajn nomojn, laŭ iliaj kategorioj kaj celoj, kvankam tre ofte la oficialaj nomigoj dependas de la loka regularo, kiu klasigas ilin laŭ urbanizaj, sansistemaj, impostaj kaj sekurecaj kriterioj. Inter aliaj nomoj estas jenaj: hoteloj, moteloj, pensionoj, junulargastejoj, kamparloĝejoj, trinkejoj, tavernoj, vinkeloj, restoracioj, ktp. Kelkaj el ili estas specializitaj en iu tipo de manĝaĵo aŭ trinkaĵo: hamburgerejoj, picejoj, glacivendejoj, ĉokoladtrinkejoj, ktp. Aliaj, dekomence specializitaj, diversiĝis por proponi ajnan tipon de konsumadon, kiel bierejo, kafejoj aŭ tesalonoj.

Kiam tiuj instalaĵoj estas kombinataj kun alia tipo de servoj aŭ altiroj, la gastiginstalaĵoj povas eniri en alia tipo de kategorioj, kiel okazas ĉe la agadoj de distro (diskotekoj, dancejoj ktp.). Kvankam proksimaj, ankaŭ ne estas konsiderata gastindustrio la servo de liverado de manĝaĵoj al hejmo. Tamen ja foje oni konsideras ekvivalenta al gastindustrio la agado de turismaj apartamentoj kiuj similas al ia speco de hotelo (speciale tiuj kiuj estas en difinita turisma destinejo aŭ turisma komplekso aŭ similaĵo), kvankam oni ne konsideras kutime la luadon de nemoveblaĵoj por uzado ĉu sezona ĉu loĝeja.

La gastoservoj ligitaj al aktivecoj kiel la sansistemo (ekzemple en hospitaloj) aŭ la eduksistemo (ekzemple en studenthejmoj) foje estas konsiderataj kaj administrataj separate, kaj foje estas konsiderataj kaj administrataj kune kun la ĉefa aktiveco.

La krozoŝipoj estas agado kiu kombinas la transporton kun la gastigado, kio je pli malgranda mezuro povas okazi ankaŭ en fervojo (per dormovagono aŭ restoracivagono) kaj en la komerca aviado (diversaj proponoj por la pasaĝeroj —manĝo, trinko kaj facililoj por ripozo aŭ dormo-).

## Vidu ankaŭ 
* Gastamo

Kategorio:Ekonomiaj sektoroj
Kategorio:Manĝejoj
Elektronika industrio

[eta|dekstre|260ra|[Laboristoj en fabriko pri elektroniko en Ŝenĵeno, Ĉinio.]]
La **elektronika industrio** aperis en la 20-a jarcento kaj nun estas unu el la plej grandaj tutmondaj industrioj. Nuntempa socio uzas ampleksan gamon da elektronikaj aparatoj konstruitaj en aŭtomataj aŭ duonaŭtomataj fabrikoj funkciigitaj de tiu industrio. Tiaj produktoj estas ĉefe muntitaj el metal-oksid-duonkonduktilaj (MOS) transistoroj kaj integraj cirkvitoj, tiuj lastaj ĉefe per fotolitografio kaj ofte sur presitaj cirkvitaj tabuloj.

La grando de tiu industrio kaj la uzado de toksaj materialoj, same kiel la malfacilo recikli kondukis al serio de problemoj kun la elektronika rubo. Internacia regularo kaj pormedia juro estis disvolvigitaj kiel klopodoj por fronti tiujn problemojn.

La elektronika industrio konsistas el variaj sektoroj. La centra konduka forto malantaŭ la tuta elektronika industrio estas la industrisektoro produktanta duonkonduktaĵojn, kiu havas ĉiujarajn vendojn de ĉirkaŭ 481 mil milionoj da usonaj dolaroj en 2018. La plej granda industrisektoro estas la elektronika komerco aŭ retkomerco, kiu generis ĉirkaŭ 29 mil bilionoj da usonaj dolaroj en 2017. La plej amplekse fabrikita elektronika aparato estas la MOSFET transistoro inventita en 1959, kiu estas la "labortirilo" de la elektronika industrio.

## Notoj 
## Eksteraj ligiloj 
* Joint Electron Device Engineering Council (JEDEC)
* Electronic Industry Citizenship Coalition
* Global Electronics Industry: Poster Child of 21st Century Sweatshops and Despoiler of the Environment?, Garrett Brown


Kategorio:Elektroniko
Kategorio:Industrioj
Latrina akcidento de Erfurto

La **Latrina akcidento de Erfurto** okazis en Duklando Turingio, kaŭzis morton de almenaŭ 60 homoj en 1184. Multaj nobeloj el la tuta Sankta Romia Imperio kunvenis en ejo ĉe la Katedralo de Erfurto, kiam ilia komuna maso kaŭzis la planko-kolapson kaj falon en la latrinon sube kaj kondukis al dronado de dekoj da nobeloj en likva ekskremento.
## Fono
La kverelo inter Ludoviko la 3-a, Landgrafo de Turingio kaj Ĉefepiskopo Konrado de Majenco, kiu ekzistis ekde la malvenko de Henriko la Leono, intensiĝis ĝis la punkto, kiam reĝo Henriko la 6-a estis devigita interveni dum li vojaĝis tra la regiono dum milita kampanjo kontraŭ Pollando. Henriko decidis kunvenigi dieton en Erfurto, kie li provis por kvietigi la situacion inter la du, kaj invitis kelkajn aliajn gravulojn al la intertraktado.
## La evento
Nobeluloj tra la Sankta Romia Imperio estis invititaj al la kunveno, kaj multaj alvenis la 25-an de julio por ĉeesti. Ĝuste kiam la kunveno komenciĝis la 26-an de julio, la ligna planko de la supra etaĝo de la prepostejo de Katedralo de Erfurto, kie sidis la nobeloj, rompiĝis sub la maso, kaj homoj falis tra suba etaĝo – kies planko ne povis elteni la subitan efikon de ĉi tiu ŝarĝo-, en la latrinon en la kelo. Ĉirkaŭ 60 homoj mortis, inkluzive grafo Frederiko de Abinberc, grafo Henriko de Turingio, grafo Gozmar de Hesio, grafo Frederiko de Kirchberg kaj Burchard de Wartburg. Reĝo Henriko laŭdire pluvivis nur ĉar li sidis en alkovo kun ŝtona planko.

Kategorio:Historio de Erfurto
112233 Kammerer

'*112233 *Kammerer'''* estas asteroido de la ĉefa asteroida zono, malkovrita la  de la germana amatora astronomo Maik Meyer elde la Observatorio de la Monto Palomar (Kalifornio, Usono).

## Nomo 
Ĝi estis nomita en honoro de la germana amatora astronomo kaj fizikisto *Andreas Kammerer*, kiu gvidis la *Fachgruppe Kometen'' (fakgrupon pri kometoj) dum preskaŭ dek naŭ jaroj. Li ankaŭ estas agnoskita pro siaj analizoj de kometaj  kaj siaj antaŭdiroj pri la longo de la vosto.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 2002
Jennifer Doudna

**Jennifer Anne DOUDNA** (n. 19-an de februaro 1964) estas usona biokemiistino konata pro sia pionira laboro en CRISPR-genredaktado, pro kiu ŝi gajnis la Nobel-premion pri kemio kaj la Wolf-Premio pri Medicino en 2020 kune kun Emmanuelle Charpentier, kaj Premioj Princo de Asturio en 2015 kun Emmanuelle Chanpentier. Ŝi estas Li Ka Shing Chancellor Chair Professor en la sekcio de kemio kaj la sekcio de molekula kaj ĉelbiologio en la Universitato de Kalifornio ĉe Berkeley. Ekde 2021 ŝi interalie estas membro de la Papa Akademio de la Sciencoj de la Vatikano.

## Referencoj 
Kategorio:Usonaj Nobel-premiitoj
Kategorio:Wolf-premiitoj pri medicino
Kategorio:Usonaj biokemiistoj
Kategorio:Kristalografoj
Kategorio:Studentoj de universitato Harvard
Kategorio:Membroj de la Usona Nacia Akademio de Sciencoj
Kategorio:Nobel-premiitoj pri kemio
Kategorio:Nobel-premiitinoj
112328 Klinkerfues

'*112328 *Klinkerfues'''* estas asteroido de la ĉefa asteroida zono, malkovrita la  de la germana amatora astronomo Maik Meyer elde la Observatorio de la Monto Palomar (Kalifornio, Usono).

Ĝi estas en orbita resonanco 1:2 kun Marso.

## Nomo 
Ĝi estis nomita en memoro de la germana astronomo Ernst Friedrich Wilhelm Klinkerfues (1827–1884), de la Observatorio de Göttingen, kiu komencis kiel helpanto de Carl Friedrich Gauss. Inter 1853 kaj 1863 li malkovris ses kometojn, kaj li verkis la traktaton *Theoretische Astronomie'' (1871). Klinkerfues ankaŭ laboris en meteologio kaj inventis plurajn instrumentojn.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 2002
Barbapapa

**Barbapapa** estas la nomo de fikcia rolulo kaj de ties fikcia specio en serio de ilustritaj porinfanaj libroj el Francio. La rolulon kaj la libroserion kreis Annette Tison kaj Talus Taylor en la 1970-aj jaroj.

"Barbapapa" estas vortludo kun la franca esprimo *barbe à papa* kiu signifas sukerŝpinaĵo (laŭvorte: "barbo de paĉjo").

La Barbapapa-oj estas familio da fantaziaj figuroj, kiuj kutime estas baze piroformaj, sed povas tre libere ŝanĝi siajn formojn simile al modlopasto. Tre afablaj kaj amikemaj, ili ofte helpas homojn per siaj sinmodlaj kapabloj.
La familianoj havas ĉiu sian propran karakterizan koloron kaj individuajn interesojn.

## La Barbapapa-familio 
eta|Ŝtonoj pentritaj kiel Barbapapa kaj Barbidou
La gepatroj estas:
* *Barbapapa*, patro, rozkolora
* *Barbamama*, patrino, nigra

Ili havas sep infanojn.
Jen ili kaj iliaj karakterizaĵoj, kun la originaj francaj nomoj:
* *Barbidou*, filo, flava, amas bestojn
* *Barbalala*, filino, verda, amas muzikon
* *Barbotine*, filino, oranĝkolora, amas librojn
* *Barbouille*, filo, nigra, amas arton, la sola kiu estas harara
* *Barbabelle*, filino, violkolora, amas belecon
* *Barbibul*, filo, blua, amas sciencon
* *Barbidur*, filo, ruĝa, amas sporton

Kategorio:Fikciaj bestoj
Kategorio:Fikciaj specioj kaj rasoj
Kategorio:Fikciaj familioj
Kategorio:Franca literaturo por infanoj
Kategorio:Metamorfozoj
Emmanuelle Charpentier

**Emmanuelle Marie CHARPENTIER** (n. 11-an de decembro 1968) estas franca profesoro kaj esploristo pri mikrobiologio, genetiko kaj biokemio. Ekde 2015, ŝi estis Direktoro ĉe la Instituto Max Planck por Infekta Biologio en Berlino, Germanio. En 2018, ŝi fondis sendependan esploran instituton, la Max Planck-Unuon por la Scienco de Patogenoj. En 2020, Charpentier kaj Jennifer Doudna ricevis la Nobel-premion pri kemio kaj la Wolf-Premion pri Medicino "pro la disvolviĝo de metodo por redaktado de genetiko".

## Referencoj 
Kategorio:Wolf-premiitoj pri medicino
Kategorio:Imunologoj
Kategorio:Francaj mikrobiologoj
Kategorio:Francaj altlernejaj instruistoj
Kategorio:Nobel-premiitoj pri kemio
Kategorio:Nobel-premiitinoj
Elektronika rubo

eta|Ne plu funkcianta elektronika ekipaĵaro.
**Elektronika rubo** estas termino kiu priskribas forĵetitajn elektrajn aŭ elektronikajn aparatojn. Temas pri jam uzita, plej ofte ne plu funkcianta elektronika ekipaĵaro, kiu estas destinita por remuntado, reuzado, revendado, kaj misorda reciklado pere de rekuperado de materialo. Neformala procezado de elektronika rubo en disvolviĝantaj landoj povas konduki al tre negativaj homsanaj efikoj kaj media poluo.

La komponantoj de la elektronika rubo, kiel procesoroj, enhavas eble tre damaĝajn materialojn kiel plumbo, kadmio, berilio, aŭ bromo. La reciklado kaj dispono de elektronika rubo povas okazigi gravan riskon al la sano de laboristoj kaj de iliaj komunumoj.

Recikligo de elektroniko, elektronika reciklado aŭ komputila reciklado estas la malmuntado kaj apartigo de komponantoj kaj krudaĵoj de elektronika rubo. Kvankam reuzaj, donacaj kaj riparproceduroj ne strikte reciklas, ĉi tiuj estas aliaj oftaj daŭrigeblaj manieroj forigi IT-rubaĵon. 

## Notoj 
## Bibliografio 
* 
* 
* 
* 
* United Nations University: THE GLOBAL E-WASTE MONITOR 2014 – Quantities, flows and resources, 2015
* 
*  (13MB PDF)

## Eksteraj ligiloj 
* 
* Sustainable Management of Electronics
* MOOC: Massive Online Open Course "Waste Management and Critical Raw Materials" pri reciklado kaj reuzado de elektroniko.

Kategorio:Elektronika industrio
Kategorio:Poluado
Malpeza industrio

eta|231x231ra|Fabrikaparato tipa por malpeza industrio (presmaŝino).
eta|Panvendejo.|230x230px
La **malpeza industrio** estas industrio kiu normale estas malpli intensiva en la uzado de la financa kapitalo ol la peza industrio, kaj estas pli orientita al la fina konsumanto ol al la meza konsumo fare de aliaj entreprenoj kaj ekonomiaj sektoroj. La malpeza industrio plej ofte okazigas malpli da negativa efiko sur la medio ol la peza industrio, kaj pro tio estas ĝenerale pli tolerata proksime de loĝejaj areoj. Kelkaj ekonomiaj difinoj asertas, ke temas pri "«fabrika aktiveco kiu uzas moderajn kvantojn de materialoj parte procezitaj por produkti konsumvarojn».

La malpeza industrio estas incluita? en la duaranga sektoro relativa al komerco. Kaj ene de tiu fako la plej gravaj industrioj estas la jenaj: nutraĵoj, vestoj, ŝuoj, trinkaĵoj, tabako, teksaĵoj.

La malpeza industrio aŭ de konsumvaroj estas la sektoro kiu produktas varojn kiujn ĉiuj homoj bezonas, nome vestoj, ŝuoj, nutraĵoj, mebloj, libroj, kuraciloj inter aliaj. La produktoj generitaj de tiu industrio estas uzataj kaj konsumataj tuje.

## Vidu ankaŭ 
Peza industrio

Kategorio:Industrio
Kategorio:Produktada ekonomio
Kategorio:Industrioj
Márta Mátrai

**Márta Mátrai,** laŭ hungarlingve kutima nomordo **Mátrai Márta** estis hungara juristo, parlamenta deputito.
eta|Márta Mátrai en la parlamenta seĝo
Márta Mátrai naskiĝis la  en Szombathely.

## Biografio 
Márta Mátrai maturiĝis en gimnazio en 1966 en Kaposvár, poste ŝi akiris juran diplomon en Scienca Universitato Janus Pannonius en 1978. Post siaj studoj ŝi estis jura konsilisto en ŝtata entrepreno ĝis 1992, poste en similaj organizaĵoj ŝi havis altajn postenojn. Intertempe ŝi estis fondinto de la Kaposvár-filio de Fidesz en 1989 kaj en la sekva jaro ŝi estis elektita urbestrarano en Szombathely. Ekde 1998 ŝi estas seninterrompe parlamentano. Pli frue kaj poste ŝi havis plurajn postenojn en la partio. Ŝi estas eksedziniĝanta kaj naskis unuafoje.

## Elektitaj kontribuoj 
* parlamentaj paroladoj

## Fontoj 
* hungarlingva biografio kun foto
* hungarlingva biografio
* hungarlingva biografio 

## Referencoj 
Kategorio:Hungaraj juristoj
Kategorio:Hungaraj politikistoj
Maŝinindustrio

[eta|Prezentado de maŝinindustrio en foiro en [Dresden, 1982.]]
eta|Muntado de maŝinoj ĉirkaŭ 1950 en maŝinfabriko.
La **maŝinindustrio** estas subsektoro de la industrio, kiu produktas kaj bontenas maŝinojn por konsumantoj, industrio kaj plej el la ceteraj entreprenoj en la ekonomio.

Tiu maŝinindustrio tradicie apartenas al la peza industrio. Nuntempe, multaj pli malgrandaj kompanioj en tiu branĉo estas konsiderataj parto de la malpeza industrio. Plej fabrikantoj en la maŝinindustrio estas nomataj "maŝinfabrikoj".

Produktoj produktitaj de tiuj maŝinfabrikoj estas ekzemple motoroj, turbinoj, pumpiloj, valvoj, kunpremiloj, dentradoj, lagroj, fornoj, traktoroj kaj agrikultura maŝinaro, robotoj, armiloj, laboriloj ktp.

## Vidu ankaŭ 
* Malpeza industrio
* Maŝino
* Peza industrio

Kategorio:Industrio
Kategorio:Malpeza industrio
Kategorio:Peza industrio
Kategorio:Industrioj
Kategorio:Maŝinoj
Kulturindustrio

[eta|300px|La [Comédie-Française en la 18-a jarcento. Teatro estas unu el la plej klasikaj kaj gravaj kulturaj industrioj kun jarmila historio.]]
La koncepto **Kulturindustrio** estis disvolvigita de Theodor Adorno kaj Max Horkheimer, kaj kvankam dekomence ĝi estis uzita en singularo, aktuale eblas referenci al tiu en pluralo: kulturaj industrioj.

## Priskribo 
Ĉiuokaze la koncepto referencas al aro de sektoroj kiuj okupiĝas pri la kreado, produktado, prezentado, distribuado kaj/aŭ disvastigo de servoj kaj kulturaj havaĵoj, kiaj arto, distro, dezajno, arkitekturo, reklamado, kuirarto kaj turismo. La koncepto de industria aŭ ekonomia sektoro naskiĝis fine de la 1970-aj jaroj. *A posteriori*, la koncepto de kulturaj industrioj kiel tio ne estas publike komprenata ĝis fino de la 1990-aj jaroj, kaj tiel ĝi iom apartiĝas el la ĝenerala merkato, kiel oni faris iam.

De la kulturaj industrioj devenas la fenomeno konata kiel "kulturo de amasoj".

La nocion de kulturaj industrioj inkludas ĝenerale la produktadon kaj la eldonadon de tekstoj por libroj, gazetoj, komputiloj, ktp., muzikon, televidon kaj filmojn, same kiel la metiartojn kaj la dezajnon. Por kelkaj landoj, ankaŭ la arkitekturo, la vidartoj kaj la surscenejaj artoj, nome teatro kaj danco, la sportoj, la ludoj inter aliaj distroj, la reklamado, la modo kaj la kultura turismo povas esti inkluditaj kiel valoroj aldonitaj al la enhavo generante kromajn valorojn kaj por la individuoj kaj por la socioj. Ili estas bazataj sur la sciaro kaj la intensiva kaj kolektiva laborfortoj, la kreado de laborpostenoj kaj de riĉeco. Helpante la kreivon kaj la plinovigon, la socioj plutenos la kulturan diversecon kaj plibonigos la ekonomiajn rezultojn.
eta|Du programistoj laborante ĉe IBM Tipo 704 ĉe la *National Advisory Committee for Aeronautics* (NACA), 1954.

La nova koncepto de kulturaj industrioj referencas al aro de kulturaj aktivecoj kiuj aligas la ekonomiajn funkciojn de konceptigo, de kreado, de produktado, de distribuado kaj komercigo.

En la angleparolantaj landoj tiuj aktivecoj estas konataj kiel *Creative Industries*, kaj *Copyright Industries* en Usono; tiel oni pliampleksigas la fakojn al aliaj sektoroj kiuj same estas protektitaj per la rajtoj al la intelekta posedo, kiel diversaj industrioj rilataj al dezajno, la vidartoj, la softvaro kaj la reklamado.

## Vidu ankaŭ 
* Kultura heredo

## Notoj 
## Bibliografio 
* Audley, Paul. 1983. ''Canada's Cultural Industries: Broadcasting, Publishing, Records, and Film*. Toronto: J. Lorimer & Co., with the Canadian Institute for Economic Policy.  (pbk.)
* Buitrago, Pedro, kaj Iván Duque. 2013. *The Orange Economy: An Infinite Opportunity ''. Washington, DC: Inter-American Development Bank.

Kategorio:Kulturo
Kategorio:Ekonomiaj sektoroj
Kategorio:Industrio
(112380) 2002 NN27

**(112380) 2002 NN27** estas marsrenkonta asteroido malkovrita la  en la kadro de la astronomia kampanjo *Lincoln Near-Earth Asteroid Research* elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝi estas en orbita resonanco 2:7 kun la Tero.

Ĝia discentra orbito ekstere tanĝas tiun de Marso. Ĝia marsa MOID estas 0,191001 astronomia unuo, tie estas 28,573 milionoj da km.

## Eksteraj ligiloj
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2002
Péter Matuska

**Péter Matuska** [matuŝka], slovake **Peter Rastislav Matúška,** laŭ hungarlingve kutima nomordo **Matuska Péter** estis hungaria advokato, parlamenta deputito. Lia nobela antaŭnomo estis *felső-rásztokai* [felŝO-rAstokai], lia nacieco povis esti slovako (?).

Péter Matuska naskiĝis la  en Liptószentmiklós (Hungara reĝlando, Aŭstra Imperio , nuntempa Liptovský Mikuláš en Slovakio, laŭ alia informo en Isztebne/Istebné), li mortis la  en Rásztoka (Hungara reĝlando, Aŭstrio-Hungario, nuntempa Ráztoka en Slovakio, laŭ alia informo en Liptószentmiklós).

## Biografio 
Péter Matuska frekventis gimnaziojn en Teschen kaj Buda, poste li akiris advokatan diplomon en Reĝa Universitato de Pest. Iom poste li malfermis propran advokatan atelieron en Pest (urbo). Li estis parlamentano inter 1872–1875, 1878–1881 kaj 1887–1892. Li havis postenon ankaŭ en banko. Lia samnoma filo estis diplomato.

## Elektitaj kontribuoj 
* parlamentaj paroladoj (1872-1901)

## Fontoj 
* datenoj kun foto
* hungarlingva biografio (la koncerna teksto estas legebla post klako al majusklo M, poste serĉu la nomon)
* https://mpgy.ogyk.hu/mpgy/alm/al_1886/index.htm

## Referencoj 
Kategorio:Hungaraj advokatoj
Kategorio:Hungaraj politikistoj
Hungara Nacia Nomspaco

La **Hungara Nacia Nomspaco** (hungare: **Magyar Nemzeti Névtér** mallongigita: **MNN**) estas reta geografia kaj biografia datumbazo en la hungara. La datumbazo estis lanĉita en majo 2019 en la funkciado de la Tutlanda Biblioteko Széchényi.

La Hungara Nacia Nomspaco estis kreita konektante la datumbazojn de pluraj publikaj institucioj konstruitaj sendepende unu de la alia, kiel la literaturaj datumoj de la Literatura Muzeo Petőfi aŭ la loka registro de la Centra Statistika Oficejo. La IT-evoluoj necesaj por la kreado de la nomspaco komenciĝis jam en 2016, kaj kune kun 70 aliaj subprojektoj entute 10 miliardoj da HUF estis elspezitaj por ĝi.

## Referencoj 
Kategorio:Identigiloj
Kategorio:Bibliotekscienco
Béla Meliórisz

**Béla Meliórisz** [meliOris], laŭ hungarlingve kutima nomordo **Meliórisz Béla** estis hungara akademia instruisto, heraldikisto. Lia nobela antaŭnomo estis *deménfalvi*.
eta|Kovrilpaĝo de libro de Béla Meliórisz
Béla Meliórisz naskiĝis la  en Kissáros (Hungara reĝlando, Aŭstrio-Hungario, nuntempa Malý Šariš en Slovakio), li mortis la  en Eperjes (Hungara reĝlando, Aŭstrio-Hungario, nuntempa Prešov en Slovakio).
  
## Biografio 
Béla Meliórisz maturiĝis en luterana gimnazio en Eperjes en 1893, poste li studis en Luterana Jura Akademio (Eperjes), Reĝa Universitato de Budapeŝto (1895), fine li akiris ŝtatosciencan diplomon en Scienca Universitato Ferenc József en 1897, juran diplomon en la sekva jaro. Jam depost la unua diplomo li estis kandidato pri advokato kaj komencis instrui en la menciita Akademio. En 1899 li studvojaĝis al okcidenta parto de Eŭropo helpe de stipendio, eĉ li studis en Londono kaj Berlino. Li hejmenvenis jam malsana, poste spite kelkajn resanigajn vojaĝojn li mortis. Dum sia tre mallonga vivo li okupiĝis pri heraldiko.

## Elektitaj kontribuoj 
* *A Meliórisz család* (1896)
* *A holicsi vár foglya* (historia rakonto, 1897)
* *A magyar alkotmány biztosítékai* (disertaĵo, 1898)
* *A Sárosvármegyéből eredett, vagy itt megtelepedett családok czimerei* (1899)
* *A heraldika köréből* (1899, vidu la bildon!)
* *Séta a Westminster abbey templomában* (1900)

## Fontoj 
* hungarlingva biografio (la koncerna teksto estas legebla post klako al majusklo M, poste serĉu la nomon)

## Referencoj 
Kategorio:Hungaraj altlernejaj instruistoj
Kategorio:Hungaraj heraldikistoj
Kalvinana preĝejo (Ládbesenyő)

La **Kalvinana preĝejo** estas religia historia monumento en vilaĝo Ládbesenyő (Hungario).

## Historio 
La katolika preĝejo konstruiĝis iam dum la mezepoko. Ekde 1586 jam la kalvinanoj uzis ĝin. Inter 1746-1756 la sakristio estis malkonstruita kaj la navo plilongigita. Ankaŭ la apogpilieroj tiutempe konstruiĝis.

## Konstruaĵo 
La kirko situas sola inter kelkaj arboj. La fasado estas simetria, meze la kvadrata kaj malalta turo plene reliefas. La turo laŭ la fasado havas nur suprajn fenestrojn, la enirejo por la turo estas en la maldekstra flanko. La navo havas reliefantan antaŭĉambron, kie la enirejo funkcias. Interne la iama pentrita plafono estas morterita. La lignaj galerioj estas pentritaj.

## Fontoj 
* hungare kun fotoj
* hungare kun foto (la koncerna parto estas legebla pli malsupre) 

Ladbesenyo
Industria sociologio

**Industria sociologio**, ĝis antaŭ nelonge estas areo de esplorado kaj branĉo de la sociologio ene de la fako **sociologio de laboro**. Ĝi ekzamenas
"la direktadon kaj implikojn de tendencoj en ŝanĝoj pri teknologio, tutmondigo, labor-merkatoj, labororganizado, administrado kaj dungorilatoj je etendo al kiu tiuj tendencoj estas tre forte ligitaj al ŝanĝomodeloj de malegaleco en modernaj socioj kaj al ŝanĝospertoj de individuoj kaj familioj pri la manieroj en kiuj la laboristoj defias, rezistas kaj faras siajn proprajn kontribuojn al la modeloj de laboro kaj de la formigo de la laborinstitucioj."

## Notoj 
## Bibliografio 
* 
* 
* 
* 
* 
* 

Kategorio:Ekonomika sociologio
Georgetown (Suda Karolino)

**Georgetown** (Georgurbo) estas la tria plej antikva urbo en la Usona ŝtato Suda Karolino kaj la kantona sidejo de la kantono Georgetown, en la regiono *Lowcountry* (Malsupra Kamparo). En la popolnombrado de 2010 la urbo havis loĝantaron de 9 163. Ĉe la golfeto Winyah Bay en la kunfluejo de la riveroj Black, Great Pee Dee, Waccamaw, kaj Sampit, Georgetown estas la dua plej granda marhaveno en Suda Karolino, tra kiu cirkulas ĉirkaŭ 960 000 tunoj de materialoj jare.

Georgetown estis la komerca centro de la areo produktanta indigon kaj rizon. Ĝi estas la naskoloko de Fraser Robinson, avo de la iama "First Lady" Michelle Obama. Multaj el la parencoj Robinson de Michelle Obama ankoraŭ loĝas en Georgetown.
eta|250px|maldekstre|Paperfabriko en Georgetown.

## Notoj 
## Eksteraj ligiloj 
* Oficiala retejo de Georgetown
* Georgetown County Chamber of Commerce
* *Georgetown Times*, gazeto fondita en 1798
* Georgetown County
* Georgetown County-Hammock Coast Tourism
* Winyah Bay marine and aquatic research
* *When Rice Was King,* National Park Service Teaching with Historic Places (TwHP) lesson plan

Kategorio:Urboj de Suda Karolino
Industria zono

[eta|200px|[Simbolo de industria zono.]]
**Industria zono** estas teritoria loko en kiu grupiĝas serio de industriaj aktivecoj, kiuj povas esti aŭ ne esti rilataj inter si, kiu estas en favora areo, kiu ĝenerale havas kelkajn el la jenaj karakteroj:
* energifonto.
* transporto kaj laborforto.
* situo kaj grando de la merkatoj aŭ areoj por servoj.
* facilo por impostoj kaj dogano kaj la disponeblo por ricevi publikajn servojn kaj aliajn kiuj povus esti esencaj por la sukcesa funkciado de fabriko.
* malproksimo for de la loĝejaj areoj.

La industriaj zonoj havas partikularecon disponi de necesa serio de servoj, kiel tiuj jenaj: liverado de elektra energio kaj de akvo kun diversaj tipoj de traktado, depende de la uzado postulita, kiel, por ekzemplo, kiel trinkakvo, netrinkebla akvo por industriaj kaldronoj, por malvarmigo ktp. La industriaj zonoj povas ricevi ankaŭ aliajn komunajn servojn, kiel sekurecaj servoj, pordokontrolo, traktado de uzita akvo, urbanizado, transportofaciloj, lumo kaj aliaj.

La desegno kaj planado de la instalado de industriaj zonoj rezultas en avantaĝoj por la industriaj instalaĵoj, kiuj tiel povas akurate ricevi la necesajn servojn, kaj por la urbocentroj kaj aliaj loĝejaj areoj, kiuj povas esti for de la eventualaj problemoj, kiuj povas deveni al la industria agado. Ebla malavantaĝo estas deviga veturado por laboristoj kiuj devas veni labori tien kaj apartigo de la vendejoj, oficejoj kaj aliaj servoj kiuj normale estas en urbocentroj kaj ne en industriaj zonoj, sed foje povas esti bezonataj por la industrioj kaj por la tieaj laboristoj (bazaroj, apotekoj, distrejoj ktp.).

Kategorio:Industrio
Urbocentro

[eta|[Malalta Manhatano en 2008.]]
**Urbocentro** estas la centro aŭ kerno de urbo, foje la financa kaj komerca centro, foje en diversaj sencoj kiel povas esti laŭ geografio, ekonomio, komunumo ktp. Ĉe urboj kiuj disvolviĝis ekde klasikaj epokoj la logiko faris, ke dekomence la ĉefaj servoj estis en la centro de loĝejaj areoj, kiuj etendiĝis radie en ĉiuj dorektoj dum tiuj servoj (administraj, ekonomiaj, religiaj ktp.) restis en la "centro". Tiu centro povis ne esti "geometria centro", se tion malhelpas geografiaj elementoj, kiel marbordo (Lisbono), montoj (Bogoto) ktp.; riveroj povas ankaŭ malhelpi aŭ helpi la establadon de la urbocentro, dum tre ofte historiaj setlejoj profitis el la fluejo de rivero por disvolvigi la urbon mem; tiel ofte la rivero estas parto de la urbocentro (Parizo, Berno).

Historie en multaj urboj laŭlonge de la 20-a jarcento la urbocentroj deterioriĝis, konstruaĵoj ruiniĝis, kvartaloj iom senhomiĝis, publika ordo malordiĝis kaj tiel la loĝejaj kvartaloj discentriĝis, dum kernaj servoj restis pli malpli centre; reage, fine de la jarcento kaj komence de la 21-a jarcento, multaj urboj entreprenis planadajn reformojn kio rezultis en restarigo de la urbocentroj.

Kategorio:Urboj
Kategorio:Kvartaloj
Kategorio:Kvartaloj laŭ tipoj
Tovéř

**Tovéř** estas municipo en Ĉeĥio situanta en distrikto Olomouc. Vivas ĉi tie  ().

## Historio 
La unua skribmencio pri la municipo devenas el la jaro 1203.

## Loĝantaro 
## Pluaj fotoj 

Dům ve vesnici Tovéř.jpg|Domo en Tovéř
Kaplička v Tovéři.jpg|Kapeleto

Kategorio:Municipoj en distrikto Olomouc
Kategorio:Vilaĝoj en distrikto Olomouc
Kategorio:Setlejoj en Supramoravia valego
Kategorio:Setlejoj en Nízký Jeseník
Khadija Arib

**Khadija Arib**, araba: خديجة عريب , (n. la 10-an de oktobro 1960 en Hedami, Maroko) estas nederlanda politikisto. Ŝi estas membro de la Laborista Partio (PvdA).

Arib naskiĝis proksime al Casablanca en Maroko. Ŝi migris al Nederlando kiam ŝi estis 15-jara. Ŝi studis sociologion ĉe la Universitato de Amsterdamo.

Kiel parlamentanino kun migrada fono ŝi fariĝis prezidanto de la Dua Ĉambro (la Ĉambro de Reprezentantoj en la nederlanda parlamento). En 2017 la feminisma revuo *Opzij* donis al ŝi la titolon de plej influa virino de Nederlando en la kategorio 'politiko'.

Khadija Arib estas la unua Prezidanto de la Ĉambro de Reprezentantoj kun duobla civitaneco, la unua ina politikisto de afrika deveno kaj la unua kun islama fono.

En 2020 ŝi estis distingita kiel doktoro *honoris causa* de la *Vrije Universiteit Amsterdam* (Libera Universitato de Amsterdamo).

## Verkaro 
*  *Marokkaanse vrouwen in Nederland (Marokaj virinoj en Nederlando)*, 1992, ISBN 9789064732683.
*  *Couscous op zondag: een familiegeschiedenis (Kuskuso je dimanĉo: familia historio)*, 2009, ISBN 9789050189514.
*  *Allah heeft ons zo gemaakt: liefde tussen vrouwen (Alaho tiel kreis nin: amo inter virinoj)*, 2011, ISBN 9789460033339.

## Referencoj 
*  Biografio ĉe Parlement.com

Kategorio:Marokanoj
Kategorio:Vivantaj homoj
Kategorio:Nederlando
Kategorio:Parlamentanoj laŭ landoj
(112442) 2002 OM3

**(112442) 2002 OM3** estas asteroido de la ekstera asteroida zono, membro de la Hilda grupo, tie estas en orbita resonanco 3:2 kun Jupitero.

## Malkovro 
Ĝi estis malkovrita la  en la kadro de la astronomia kampanjo *Lincoln Near-Earth Asteroid Research* elde la situejo de Socorro de la Laboratorio Lincoln (Nov-Meksiko, Usono).

## Eksteraj ligiloj 
* 
* 
* 

Kategorio:Hilda grupo
Kategorio:Malkovrita de LINEAR
Kategorio:Astronomiaj objektoj malkovritaj en 2002
Katovice

**Katovice** estas kampurbo situanta en distrikto Strakonice de Ĉeĥio. Vivas ĉi tie  ().

## Historio 
La unua skribmencio pri la municipo devenas el la jaro 1045.

## Loĝantaro 
## Pluaj fotoj 

Nadrazi Katovice.jpg|Trajna stacidomo en Katovice

Kategorio:Kampurboj en distrikto Strakonice
Kategorio:Municipoj en distrikto Strakonice
Kategorio:Kampurboj en Bohemio
Kategorio:Setlejoj en Ĉeskobudejovica baseno
Kategorio:Setlejoj en Blatna montetaro
Kategorio:Setlejoj sur Otava
(112464) 2002 OQ13

**(112464) 2002 OQ13** estas marsrenkonta asteroido malkovrita la  en la kadro de la astronomia kampanjo *Lincoln Near-Earth Asteroid Research* elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝi estas en orbita resonanco 3:10 kun la Tero.

Ĝia discentra orbito ekstere tanĝas tiun de Marso. Ĝia marsa MOID estas 0,16277 astronomia unuo, tie estas 24,350 milionoj da km.

## Eksteraj ligiloj
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2002
Otto Kemptner

[eta|[Stumbliga ŝtoneto en Salcburgo, Getreidegasse 11]]
**Otto KEMPTNER** (naskiĝinta la  en Hainfeld, mortinta la  en la konvento de St. Florian) estis aŭstra politikisto kaj aŭgustenana regula kanoniko.

## Vivo 
Estante filo de lokomotivestro kiu ekde 1894 vivis en Vieno li pasigis la abiturientan ekzamenon en la ĉefurbo. Li anis al la katolika korporacio *KaV Norica Wien* kaj estis kunfondinto de la korporacio katolika KÖHV Franco-Bavaria Wien kaj de *K.Ö.St.V Bavaria Wien* ene de Mittelschüler-Kartell-Verband. Kemptner finis studon filologian kun instruadlicenco gimnazia.

Dum la Unua mondmilito li estis unujara voluntulo kaj estis inter la unuaj oficiroj de la armeo de Aŭstrio-Hungario kiu trejniĝis ĉe la kontraŭavidadila defendo. En 1920 li transiris de la republika armeo *(Volkswehr)* en la financan servon komencante paralele studon de politika kaj jura sciencoj; ambaŭ li finis per doktortitolo.

Otto Kemptner estis la unua sekretario de kanceliero Engelbert Dollfuß, kiun li konis jam el studentaj, korporaciaj tagoj. En 1933 li estis komisiita strukturigi la duonoarmean korpusaron de Vaterländische Front kiu en la 20.5.1933 oficiale estis fondita. Inter la 12.8.1933 kaj la 19.2.1934 li ankaŭ estis afergvidanto de Vaterländische Front. En 1938 Kemptner gvidis la landan financan direkcion en Salcburgio.

Post Anschluss li estis arestita de la germana kaŝpolico Gestapo en Salcburgo estante inter la estrarano de Vaterländische Front kaj en oktobro 1938 li senditis al la koncentrejo de Dachau kie li dum monatoj enkarcerigitis en bunkro. Poste li venis al la koncentrejo de Buchenwald, kie li iĝis membro de punkompanio. En oktobro 1939 li rajtis forlasi la koncentrejon.

Pro tiaj travivaĵoj li aniĝis en 1941 al la ordeno de la aŭgustenanoj mortante mallonge antaŭ la ordinacio pastra.

## Skribitaĵoj 
* *Wer trägt die Schuld?*, Vaterländische Front, Wien 1934.

## Literaturo 
* Herbert Fritz, Peter Krause (eld.): *Farben tragen – Farbe bekennen, 1938–1945. Katholische Korporierte in Widerstand und Verfolgung* (= *Tradition und Zukunft*. Band 15). Österreichischer Verein für Studentengeschichte, Wien 2013, p. 361.

## Eksteraj ligiloj 
* Prie ĉe Biolex

## Notoj 
Kategorio:Monaĥoj
Kategorio:Aŭstraj juristoj
Kategorio:Aŭstraj pedagogoj
Kategorio:Aŭstraj filologoj
Kategorio:Viktimoj de la naziismo
Roland Mengyi

**Roland Mengyi** [mendji], laŭ hungarlingve kutima nomordo **Mengyi Roland** estis hungara entreprenisto, politikisto, krimulo.

Roland Mengyi naskiĝis la  en Miskolc.
 
## Biografio 
Roland Mengyi maturiĝis en gimnazio en Tiszaújváros, poste li vivis en Budapeŝto, kie li faris simplajn laborojn (ŝoforo, persona gardisto). Baldaŭ li edziĝis kaj akiris juran diplomon en Katolika Universitato Péter Pázmány en 2005. Li establis propran firmaon pri komerco de nemoveblaĵoj kaj li trovis sin en politikaj rondoj. Li estis parlamentano apartenanta al Fidesz inter 2010 kaj 2018. Jam en 2011 li estis en centro de duba afero, eĉ okazis polica raporto. Li vivis kvazaŭ reĝido, lia deviga nomo estis Lord Voldemort. Ekde 2015 li faris amase koruptojn, tial en 2019 li estis kondamnita je kvar jaroj en prizono. Lia edzino naskis kvinfoje.

## Vidu, aŭdu ankaŭ 
* https://www.youtube.com/watch?v=Bh1zZgkTvag

## Fontoj 
* hungarlingva biografio
* hungarlingva biografio

## Referencoj 
Kategorio:Hungaraj entreprenistoj
Kategorio:Hungaraj politikistoj
Kategorio:Hungaraj krimuloj
Mihály Mérey

Barono **Mihály Mérey** [mihAj mErei] (aŭ Mérei), laŭ hungarlingve kutima nomordo **Mérey Mihály** estis hungara juristo, instruisto. Lia nobela antaŭnomo estis *kaposmérei* [kapoŝmErei].

Mihály Mérey naskiĝis en 1500 en Hungara reĝlando, li mortis la  en Pozono (Hungara reĝlando, Habsburga Imperio, nuntempa Bratislavo en Slovakio).

## Biografio 
Mihály Mérey studis juron en la tribunalo de Elek Thurzó, poste li havis postenojn en la ŝtata administracio. En 1542 li jam havis altan postenon en Pozono. Li kompilis la plenan hungaran leĝaron en 1551 por Ferdinando la 1-a (Sankta Romia Imperio), kompense li ricevis bienon. Lia plej alta posteno estis vicpalatino inter 1562 kaj 1572. Li baroniĝis en 1563. Post la morto li estis entombigita en Csütörtök.

## Elektitaj kontribuoj 
* *Quadripartitum* (plena hungara leĝaro) (1551)

## Fontoj 
* hungarlingva biografio
* hungarlingva biografio
* hungarlingva biografio (la koncerna teksto estas legebla post klako al majusklo M, poste serĉu la nomon)

## Referencoj 
Kategorio:Hungaraj juristoj
Kategorio:Hungaraj oficistoj
Kategorio:Hungaraj baronoj
Kategorio:Hungaraj magnatoj
(112493) 2002 PR6

**(112493) 2002 PR6** estas tre malgranda sed neordinare hela marsrenkonta asteroido malkovrita la  en la kadro de la astronomia kampanjo *Near Earth Asteroid Tracking* (NEAT) elde la Observatorio de la Monto Palomar (Kalifornio, Usono).

## Orbito 
Ĝi estas en orbita resonanco 1:5 kun Venuso kaj proksima de la orbita resonanco 1:3 kun la Tero.

Ĝia discentra klinata orbito krucas tiun de Marso proksime de sia suprenira nodo : ĝia marsa MOID estas 0,05749 Astronomia unuo, tie estas 8,600 milionoj da km.

La , ĝi pasos al 0,07624 astronomia unuo (11,4045 milionoj da km) de Marso.

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de NEAT
Kategorio:Astronomiaj objektoj malkovritaj en 2002
Attila Menyhárd

**Attila Menyhárd** [menjhArd], laŭ hungarlingve kutima nomordo **Menyhárd Attila** estis hungara advokato, juĝisto, altlerneja instruisto.

Attila Menyhárd naskiĝis la  en Esztergom.
 
## Biografio 
Attila Menyhárd akiris juran diplomon en Scienca Universitato Loránd Eötvös en 1993, ĝuste post jardeko sciencan gradon Ph.D. Ekde 1997 li instruas en la universitato komence kiel asistanto, ekde 2004 docento. La habilitiĝo okazis en 2007, samtempe li iĝis katedrestro. En 2012 li atingis la instruan rangon profesoro. Intertempe li akiris ankaŭ advokatan diplomon kaj li praktikas en ateliero, krome li estas ankaŭ juĝisto. Li ricevis 4 premiojn inter 2009-2017.

## Elektitaj libroj 
* *A szerződés akarathibák miatti érvénytelensége* (2000)
* *A jó erkölcsbe ütköző szerződések* (ankaŭ disertaĵo, 2004)
* *Kereskedelmi jog* (kunaŭtoro, 2008)
* *Dologi jog* (2010)

## Fontoj 
* hungarlingva biografio kun foto
* hungarlingva biografio 
* hungarlingva biografio

## Referencoj 
Kategorio:Hungaraj advokatoj
Kategorio:Hungaraj altlernejaj instruistoj
Kategorio:Hungaraj juĝistoj
Meŝrepo

**Meŝrepo** aŭ **meshrep** (ujgure: , translit. *mäxräp*; ĉine 麦西热甫, pinjino: *màixīrèfŭ*, laŭvorte *festo de la* *rikoltoj*) estas renkontiĝo de ujguroj ligita al multnombraj tradicioj kaj artoj, kiel la ujguraj muziko, danco, teatro, la popularaj artoj, la akrobataĵo, la buŝa literaturo kaj la ludoj.  *Meshrep* inkluzivas la muzikan ĝenron *Muqam* kaj la specifaj tribunaloj pri moralaj demandoj.

En novembro 2010, Ĉinio sukcesis konvinki Uneskon aldoni la tradician meshrep al la Reprezenta listo de la nemateria kultura heredaĵo de la homaro. Meshrep.

## Vidu ankaŭ 
Muqam (Mukamo)

### Ekstera ligilo 
(angla) Meshrep filmeto en la oficiala jutuba kanalo de UNESKO.
## Referencoj 
Tiu ĉi artikolo estas traduko de la artikolo *Meshrep* en la franclingva vikipedio, listo de aŭtoroj.

Kategorio:Ujguroj
Kategorio:Nemateria kultura heredaĵo de Unesko
Kategorio:Ĉinio
Kategorio:Muziko
Tiko (ŝtofo)

eta|deksra|Sofo kovrita en stria tiko
**Tiko** estas fortika teksaĵo, farita el kotono aŭ lino.

## Priskribo 
Tiko estas ordinare farita el fortikaj plantaj fibroj kiel kotono aŭ lino. Ĝi estas tre dense kaj strikte teksita — la spacoj inter la fibroj estas mallarĝega. La strukturo estas fortika kaj rezistas ŝiron kaj eluziĝon.

Tiko ofte havas striajn kolorojn en malhelaj koloroj kiel bruno, grizo, aŭ bluo, super blanka aŭ nekolorigita fono; tamen, oni ankaŭ trovas blankan aŭ simple nekolorigitan tikon.

## Uzoj 
Tiko estas tradicie uzata por ĉirkaŭkovri matracon kaj kusenon. La fortikeco kaj denseco de tiko malhelpas eliĝon de la plumojn en la matraco aŭ kuseno. Hodiaŭ, tiko estas ankaŭ uzata por stebaĵoj, aliaj litaĵoj,, kurtenoj, tablotukoj, ktp.

## Etimologio 
La Esperanta vorto *tiko* devenas de la samsignifaj angla '** kaj nederlanda **', kiuj devenas tra la latina *thēca* “kovrilo, koverto” de la greka *θήκη* “ujo, kesto, skatolo”.

## Referencoj 
Kategorio:Teksaĵoj
Melle (Deux-Sèvres)

**Melle** estas urbo en Deux-Sèvres, Francio. Ĝi estis kreita la , per la kunfandiĝo de la komunumoj Melle, Mazières-sur-Béronne, Paizay-le-Tort, Saint-Léger-de-la-Martinière kaj Saint-Martin-lès-Melle. Ĝi apartenas al la regiono Nova Akvitanio.

eta|maldekstra|300px|La loĝloko inter la ĉirkaŭaj komunumoj

## Konataj komunumanoj 
* René Hardy

## Vidu ankaŭ 
* Komunumoj de Deux-Sèvres

## Eksteraj ligiloj 
* 

Kategorio:Komunumoj de Deux-Sèvres
Kategorio:Novaj komunumoj de Deux-Sèvres
(112548) 2002 PL42

**(112548) 2002 PL42** estas marsrenkonta asteroido malkovrita la  en la kadro de la astronomia kampanjo *Lincoln Near-Earth Asteroid Research* elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝi estas en orbita resonanco 4:7 kun Marso.

Ĝia discentra orbito ekstere malproksime tanĝas tiun de Marso. Ĝia marsa MOID estas 0,27285 astronomia unuo, tie estas 40,818 milionoj da km.

## Eksteraj ligiloj
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2002
Instituto de Internacia Juro

La **Instituto de Internacia Juro** () estas organizaĵo dediĉita al la studo kaj disvolviĝo de internacia juro, kies membreco inkluzivas la mondajn eminentajn publikajn internaciajn advokatojn. La organizaĵo estas ĝenerale konsiderata la plej aŭtoritata monda akademio de internacia juro. Ĝi ricevis la Nobel-Premion pri Paco en 1904.

## Vidu ankaŭ 
* Louis Renault (juristo)
* Gustave Rolin-Jaequemyns
* Butros Butros-Gali

## Eksteraj ligiloj 
*  ( kaj )

Kategorio:Nobel-premiitoj pri paco
Kategorio:Homrajtprotektaj organizaĵoj
Kategorio:Ne-registaraj organizaĵoj
Kategorio:Juro
Rikudo Koshi

Rikudo Koshi estas Japana mangakisto. Li estas fama por krei la japana animo  Excel Saga, kio li scribas kaj printas.
Azia Infrastrukturinvesta Banko

[eta|Nomŝildo de AIIB en ties tutmonda sidejo en [Pekino.]]
La **Azia Infrastrukturinvesta Banko**, oficiale  (akronime **AIIB**) estas multflanka por disvolvigo banko kiu celas plibonigi ekonomiajn kaj sociajn rezultojn en Azio. La banko nune havas 103 membrojn kaj 21 eble estontajn membrojn el la tuta mondo. La banko ekfunkciis post la interkonsento ekvalidis la 25an de decembro 2015, post ratifoj estis ricevitaj el 10 membroj ŝtatoj kiuj tenis totalan nombron de 50% el la dekomencaj subskriboj de la Rajtigita Kapitalaro.

La Unuiĝintaj Nacioj konsideris la lanĉon de la AIIB kiel potencialo por "pliigo de la financado por eltenebla disvolvigo" and to improve the global economic governance. La startokapitalo de la banko estis 100 mil milionoj da usonaj dolaroj, ekvivalento al du trionoj de la kapitalo de la Banko por Azia Disvolviĝo kaj ĉirkaŭ duono de la kapitalo de la Monda Banko.

La banko estis proponita de Ĉinio en 2013 kaj la iniciato estis lanĉita en ceremonio en Pekino en oktobro 2014. Ĝi ricevis la plej altajn kredittaksojn fare de la tri plej grandaj taksagentejoj en la mondo, kaj estas konsiderata eventuala rivalo por la Monda Banko kaj por la IMF.

## Referencoj
## Eksteraj ligiloj 
* 
* Articles of Agreement of the Bank, kaj Report on the Articles 

Kategorio:Internaciaj financaj organizaĵoj
Kategorio:Ekonomio de Azio
Kategorio:Ekonomio de Ĉinio
Kategorio:Bankoj
Čestice

Nomon **Čestice** havas pluraj setlejoj:
* Čestice (distrikto Strakonice) – kampurbo en distrikto Strakonice
* Čestice (distrikto Rychnov nad Kněžnou) – municipo en distrikto Rychnov nad Kněžnou
Internacia Asocio de Kuracistoj por la Evitado de Nuklea Milito

La **Internacia Asocio de Kuracistoj por la Evitado de Nuklea Milito** (, ,  kaj ) estas nepartia federacio de naciaj medicinaj grupoj en 63 landoj, reprezentantaj kuracistojn, medicinajn studentojn, aliajn kurac-laboristojn kaj koncernajn homojn, kiuj dividas la komunan celon krei pli pacan kaj sekuran mondon libera de la minaco de nuklea neniigo. La ĉefsidejo de la organizo estas en Maldeno, Masaĉuseco. La asocio ricevis la Nobel-Premion pri Paco en 1985. 

IPPNW-filioj estas naciaj medicinaj organizaĵoj kun komuna sindevontigo al la forigo de nukleaj armiloj kaj la preventado de milito. Filioj ampleksas de manpleno da diligentaj kuracistoj kaj medicinaj studentoj ĝis dekmiloj da aktivuloj kaj iliaj subtenantoj. Kiel sendependaj organizaĵoj ene de tutmonda federacio, la IPPNW-filioj okupiĝas pri plej diversaj agadoj rilataj al milito, sano, socia justeco kaj la medio.

## Historio 
]]
La asocio estis fondita en 1980 de kuracistoj de Usono kaj Sovetunio, kiuj dividis komunan sindevontigon al la evitado de nuklea milito inter siaj du landoj. Citante la unuan principon de la medicina profesio - ke kuracistoj havas devon malebligi tion, kion ili ne povas trakti - tutmonda federacio de kuracistoj-fakuloj kunvenis por klarigi la medicinajn kaj sciencajn faktojn pri nuklea milito al politikaj decidantoj kaj al la publiko, kaj pledi por la forigo de nukleaj armiloj de la mondaj arsenaloj.

## Vidu ankaŭ 
* Kontraŭatomenergia movado
* Kuracistoj por socia respondeco
* Kuracistoj sen landlimoj

Kategorio:Nobel-premiitoj pri paco
Kategorio:Homrajtprotektaj organizaĵoj
Kategorio:Ne-registaraj organizaĵoj
Kategorio:Medicino
Kategorio:Internaciaj organizaĵoj pri sano
Kategorio:Kuracistaj asocioj
László Mester

**László Mester** [lAslO meŝter], laŭ hungarlingve kutima nomordo **Mester László** estis hungara oficisto, parlamenta deputito, urbestro.

László Mester naskiĝis la  en Kispest.
 
## Biografio 
László Mester maturiĝis en Budapeŝto. Post la dujara soldatservo en 1967 li eklaboris en la ĉefurba flughaveno. Li frekventis koncernan kurson, poste li estis surtera direktanto de flugmaŝinoj. Li akiris juran diplomon en Scienca Universitato Janus Pannonius en 1983. Depost fino de la socialismo (1990) li estis oficisto en pluraj precipe ŝtataj laborejoj.

Jam en 1975 li membriĝis en la (tiam unusola) Hungara Socialista Laborista Partio, en 1989 li estis fondinta membro de Hungara Socialista Partio. Post siaj studoj li aliĝis al Pestszentlőrinc-Pestszentimre. Ekde 1994 li estis urbestro de Pestszentlőrinc-Pestszentimre, inter 2002–2010 li estis parlamentano. Lia edzino naskis filinon.

## Fontoj 
* hungarlingva biografio
* hungarlingva biografio

## Referencoj 
Kategorio:Hungaraj politikistoj
Kategorio:Hungaraj urbestroj
Kategorio:Hungaraj oficistoj
Maravi

**Maravi,** -  - estas kvaraklasa universitata urbego, ankaŭ komponenturbo en Filipinoj, en insulo Mindanao, en regiono Aŭtonoma Regiono Islama Mindanao, kie ĝi estas ĉefurbo de la provinco Suda Lanao.  
eta|maldekstre|Laŭlaga parto de Maravi
## Geografio 
Maravi situas laŭ lago en interno de la insulo https://www.google.com/maps/d/viewer?mid=1yNkuiTNDXgwrBmoQIdpifBRd5pk&ll=8.023365135931%2C124.2979002&z=9. Cagayan de Oro troviĝas 61, Butuan 173, Dabao 179, General Santos 232, ĉefurbo Manilo 816, Kezonurbo 822 kilometrojn (aere) https://www.distancefromto.net/.

## Historio 
eta|Vido en Maravi
Maravi estis fondita kiel Dansalan en 1639 fare de la hispanoj. Tamen en la sama jaro ili forlasis la lokon pro forta atako de loka armeo. La hispanoj revenis en malfrua 19-a jarcento. Ekde 1900 dominado de Usono daŭris ĝis 1946, tiutempe (1907-1940) la urbeto estis administra centro de la provinco. La japanoj havis la areon inter 1942-1945. La oficiala nomo iĝis Maravi en 1956. Ĝi atingis la internacian klasifikadon grandurbo en la fruaj 1990-aj jaroj. En 2017 por-islama taĉmento atakis la urbegon, estis deklarita militjuro en la insulo.

## Ekonomio 
La ekonomio de Maravi estas plejparte bazita sur agrikulturo, komerco kaj eksporto. La industria branĉo estas ĉefe prilaborado de agrikulturaĵoj (rizoj, maizoj, lignaĵoj, krome estas vestoproduktado.

## Religio 
Plimulto de la loĝantoj estas islama (99,6%). Nur en tiu urbo en Filipinoj regas la ŝario tamen sen ŝtonumo, amputoj, vipadoj. La distribuado de alkoholaj produktoj kaj hazardludo estas malpermesita kaj virinoj devas kovri siajn kapojn.
eta|maldekstre|Universitato en Maravi
## Eduko 
Maravi estas hejmo de la ĉefkampuso de Mindanao Universitato.

## Trafiko 
Maravi estas alirebla laŭ la traira vojo laŭ la lago, krome estas po unu vojoj al interno de la insulo respektive al la marbordo.

## Klimato 
Maravi situas en la tropika klimato, tamen pro ĝia alta alteco (700 m), la vetero estas malvarmeta en tropika senco. Jare falas po 2791&nbsp;mm, en ĉiuj monatoj ofte pluvas. La averaĝa temperaturo varias inter 18-. Ne estas grandaj diferencoj inter la monatoj.
eta|Moskeo en Maravi
## Vidindaĵoj 
* moskeo
* lago

## Fontoj 
* WikiTrans

Sagonsogan Transition Site Marawi.jpg|Provizoraj domoj por tiuj loĝantoj, kiuj perdis siajn hejmojn post la batalo en 2017
Marawi Ground Zero.jpg|Post la batalo en 2017

Kategorio:Urboj de la Filipinoj